Source: http://hvgorac.hu/news_feed?page=9
Timestamp: 2018-05-20 23:18:29
Document Index: 10273273

Matched Legal Cases: ['bíróság ', 'Kúria ', 'bíróság ', 'bíróság ', 'bíróság ', 'Kúria ', 'bíróság ', 'bíróság ']

A tanulmány a jelentős joghatása ellenére a Vht.-ban röviden szabályozott jogutódlás jogintézményt mutatja be a bírósági gyakorlat tükrében. Felhívja a figyelmet a bírósági közvetítés végrehajtási ügyekben való alkalmazásának lehetőségére, emellett összehasonlítja a jogutódlás és az elévülés jogintézményét a Vht. szempontjából.
Az Európa Tanács parlamenti közgyűlésének jogi és emberi jogi bizottsága felkérte a Velencei Bizottságot a Stop Soros törvénytervezet vizsgálatára - tájékoztatott csütörtökön a strasbourgi székhelyű páneurópai szervezet. A bejelentés szerint az ET alkotmányjogi kérdésekkel foglalkozó szakértői testületét még március 22-én kérték fel arra, hogy vizsgálja meg, összhangban van-e a nemzetközi emberi jogi normákkal a szóban forgó magyar törvénycsomag, amely felhatalmazná a belügyminisztert, hogy nemzetbiztonsági kockázatokra hivatkozva betiltson bizonyos, "migrációt támogató" civil szervezeteket.
Egy négy évvel ezelőtti tiltakozáskor feliratot fújt egy demonstráló a Szabadság téren egy építőipari cég ponyvájára. Az Alkotmánybíróságig jutott az ügy. Nem sérültek annak az állampolgárnak az alkotmányos jogai, akit megbüntettek, mert négy évvel ezelőtt a budapesti Szabadság téri megszállási emlékmű elleni tiltakozáskor feliratot fújt egy ponyvára – így döntött az Alkotmánybíróság Schanda Balázs vezette öt tagú tanácsa.
Viszonylag zökkenőmentes az ügyfelek fogadása és kiszolgálása a bíróságokon az elektronikus kapcsolattartás, az új polgári eljárásjogi törvény hatálybalépése és az új büntető eljárásjogi kódex bevezetésére való felkészülés ellenére, ami óriási teljesítmény - mondta az Országos Bírósági Hivatal (OBH) elnöke Kaposváron. Handó Tünde a Kaposvári Törvényszék összbírói értekezletét megelőző sajtótájékoztatón e változásokat egy ejtőernyős ugráshoz hasonlította, amit azzal indokolt, hogy azok "hihetetlen újdonságot és nagy nehézséget" jelentenek a bírósági szervezetnek, amelynek az ügyfeleket és a hivatásrendeket is támogatnia kell a felkészülésben, jogaik érvényesítésében.
A tegnapi napon az Európai Bizottság előterjesztette az „Új megállapodás a fogyasztói érdekekért” című intézkedéscsomagot annak biztosítása érdekében, hogy minden európai fogyasztó teljeskörűen élhessen az uniós jog alapján őt megillető jogokkal. Bár az EU fogyasztóvédelmi szabályai között már most is több olyan van, amely világszinten a legszigorúbbak közé tartozik, az elmúlt időszak esetei – pl. a dízelbotrány – rávilágítottak, hogy a gyakorlatban nem könnyű ezeket maradéktalanul érvényesíteni.
Az Emberi Erőforrások Minisztériuma megsértette a cigány etnikai kisebbséghez tartozó tanulók vonatkozásában az egyenlő bánásmód követelményét. A Fővárosi Törvényszék 2018. április 10-én ítéletet hirdetett az Esélyt a Hátrányos Helyzetű Gyerekeknek Alapítvány felperes által az Emberi Erőforrások Minisztériuma alperes ellen az egyenlő bánásmód követelményének megsértése miatt indított perben.
A tagállamok megtilthatják és büntetőjogi eszközökkel szankcionálhatják az UberPop szolgáltatás keretében jogellenesen végzett szállítási tevékenység gyakorlását anélkül, hogy az ilyen tevékenység gyakorlását büntetendővé nyilvánító törvény tervezetét előzetesen be kellene jelenteniük a Bizottságnak - áll az Európai Unió Bíróságának ítéletében. Az Uber France francia társaság okostelefonos alkalmazás útján egy Uber Pop elnevezésű szolgáltatást nyújt, amelynek segítségével saját gépjárművüket használó, nem hivatásos sofőröket és a városon belül közlekedni kívánó személyeket kapcsol össze.
Alaptörvény-ellenesen korlátozta a Fidesz véleménynyilvánítási szabadságát a Kúria egy választási plakáttal kapcsolatos döntésében - mondta ki az Alkotmánybíróság (Ab) kedden közzétett határozatában. A "Nekünk Magyarország az első!" feliratú, magyar zászlót és Orbán Viktor miniszterelnök nagyméretű fotóját ábrázoló választási plakáttal kapcsolatos kúriai döntést az Ab megsemmisítette.
Tovább húzódnak a devizaperek? – Eredménytelen lehet a Fővárosi Ítélőtábla előzetes döntéshozatalra irányuló kérelem
2017-ben közel tizenötezer devizahiteles per érkezett be a hazai első és másodfokú bírósági fórumokra. A beérkezett ügyek magas száma ellenére a bíróságok nem törekszenek a devizahiteles perek befejezésére. A Fővárosi Ítélőtábla 2017 februárjában kiadott sajtóközleménye alapján ugyanis bevett gyakorlatnak tűnik, hogy a deviza alapú kölcsönszerződések érvénytelenségének megállapítására irányuló perek tárgyalását a bíróság felfüggeszti az Európai Unió Bírósága előtt folyamatban levő előzetes döntéshozatali eljárások elbírálásáig.
Magyar és német állampolgárok közötti, termőföld vétele és eladása kapcsán keletkezett jogvitára tett pontot a Kúria, közölte a bíróság sajtótitkársága. A Kúria mint felülvizsgálati bíróság által 2018. április 10-én tárgyalt Pfv.VI.20.117/2018. számú ügyben a jogerős ítélet a magyar állampolgár alpereseket a német állampolgár felperes javára közel 700 millió forint és járulékai megfizetésére kötelezte – olvasható a közleményben.
Ha a magánszemély (bérbeadó) olyan termék vagy szolgáltatás ellenértékét kívánja költségként elszámolni, amelynek értékesítője, illetve a szolgáltatás nyújtója az általános forgalmi adóról (áfa) szóló törvényben meghatározott bizonylat kiállítására kötelezett, akkor nem elegendő, ha csak nyugtát ad. A kiadás igazolására kizárólag az a bizonylat alkalmas, amely tartalmazza a költség összegének megállapításához szükséges valamennyi adatot (így például a kiadás összegét és pénznemét) is [szja-törvény 4. § (3) bekezdés].
A felmentvény a gazdasági társaság tulajdonosainak nyilatkozata (formális írásbeli határozata) arról, hogy a vezető tisztségviselő ügyvezetési tevékenységét egy adott tárgyidőszakban a tulajdonosok számára rendelkezésre álló információk alapján, a tulajdonosok megítélése szerint megfelelően látta el. Ha a társaság tulajdonosai a vezető tisztségviselő részére felmentvényt adnak, a társaság a vezető tisztségviselővel szemben ügyvezetési kötelezettségek megsértésére alapozott kártérítési igénnyel később már csak korlátozott körben léphet fel (csakis akkor, ha utóbb az derülne ki, hogy a felmentvény alapjául szolgáló, a tulajdonosok által ismert tények vagy adatok valótlanok vagy hiányosak voltak).
A tanulmány egy konkrét eset ismertetését követően felveti a 2018. január 1. napjától hatályba lépett Közigazgatási perrendtartás (2017. évi I. törvény) vonatkozásában a közigazgatási és munkaügyi bíróságok ügyelosztási rendjével kapcsolatos esetleges anomáliák felbukkanásának lehetőségét – különös tekintettel az ún. nem kiemelt közigazgatási és munkaügyi bíróságokra. A tanulmány áttekinti az ügyelosztási renddel kapcsolatos magyar jogszabályi rendelkezéseket, majd ezeket egy tágabb, a törvényes bíróhoz való jog értelmezési tartományába helyezi. Ennek kapcsán bemutatja az Alkotmánybíróság törvényes bíróhoz való jogra vonatkozó legfontosabb határozatait is.
Tételek: 161 - 180 / 4213 (211 oldal)